Fontego del Megio

El Fontego del Mégio, (conjosùo anca cofà Depoziti de'l Megio), el ze un pałaso de Venesia, situà inte'l sestier de Santa Croze e afasà so'l Canal Grando, darénte a'l Fontego de i Turchi e danansi a ła Cieza de San Marcuoła de Canaregio.

 Storia 
Costruìo inte el XIII sècoło da ła Repùblega de Venesia, el Fontego su'l scominsio el ze stà magazen de'l formento. Po' ła spesiałizasion de tałe Fontego ła ze pasada a'l megio, ben ałimentare de'l cual el pałaso el ze stà el sentro de racolta sitadina fin a ła cazùa de ła Repùblega inte'l 1797, co ła s'a sfantà. Ancùo el ospita na scoła ełementàr.

 Descrision 
Fasada de łe più desconse de'l Canal Grando, el Fontego de'l megio el ze na tìpega strutura de fontego.
La forometria ła ze costituìa da tre picołi portałi retangołari e da trèdeze verture picenine cuadrangołari disposte su tre łivełi.
I ełementi de decoro i ze esensialmente do: so ła somità na fiła de merli e in pozision sentral un basoriłievo co Leon de San Marco, sinboło tacà su onji edifisio pùblego da ła Repùblega (l'atuałe scoltùra no ła ze parò ł'orizinal, che ła ze stada desfada a ła cazùa de ła Repùblega de'l Stado Venesian, ma na recostrusion moderna de Carlo Lorenzetti).

 Bibliografia 
 Marcello Brusegan. La grande guida dei monumenti di Venezia. Roma, Newton & Compton, 2005. ISBN 978-88-365-4347-2.
 Guida d'Italia - Venezia. 3a ed. Milano, Touring Editore 2007, ISBN 978-88-365-4347-2.

 Voze łigàe 
 Pałasi de Santa Croxe

 Siti indove vardàr el Fontego del Megio 
 L'altra Venezia:Il Fontego del Megio
 Il Fontego del Megio - Paperblog
 Descrisión del Fontego
 Il pan del Megio e il Doge Megioto a Venezia : Venezia nascosta 
 Un fià de storia del Fontego 
 Storia dei fonteghi 
 Descrisión curta del Fontego in fransese e in inglese
 Descrisión curta del Fontego in fransese e in inglese 
 Alcune somegie 
 Fonteghi, granéri e depositi
 Pagina Facebook del Fontego del Megio
 Fonte del Megio - Wikipedia
 Fondaco del Megio (Fontego del Megio)

 Altri progeti 

Categoria:Pałasi de Venesia